joelniklaus/EU_Wikipedias huggingface dataset:
MICHAEL

MICHAEL qiegħda għal Multilingual Inventory of Cultural Heritage in Europe. 
Dan il-portal joffri aċċess faċli u ħafif għal għażla għanja ta’ kollezzjonijiet diġitali minn mużewijiet, libreriji u arkivji minn ħafna pajjiżi Ewropej.

X’tip ta’nformazzjoni tista’ tinstab 

MICHAEL huwa katalgu ta’ kollezzjonijiet diġitali ta’ materjal kulturali normalment miżmum mill-mużewijiet, libreriji u arkivji. Fih hemm deskrizzjoni ta' kull tip ta’ materjal kulturali. Dan jinkludi materjal fiżiku li ġie d-diġitizzat (bħal ritratti, dokumenti mill-arkivji, mapep, oġġetti, monumenti arkeoloġiċi) kif ukoll materjal li gie maħluq minn għodda diġitali (bħal ma huma ħsejjes, viżwali u informazzjoni xjentifika). 

Il-kollezzjionijiet huwa deskritti minn nies li jaħdmu fil-qasam kulturali, jew, f’xi każijiet, minn katalogogisti li jaħdmu għal xi organizzazzjonijiet nazzjonali jew reġjonali. Il-listi jinkludu deskrizzjoni dettaljata tat-tip ta materjal diġitali li huwa disponibbli, is-suġġett li jkopri, assoċċjazzjonijiet importanti (bħal nies jew ġrajjiet famużi), taħt min qiegħed il-materjal u fejn jinstab – ħafna mir-riżorsi huma disponibbli online waqt li materjal ieħor jinstab ukoll offline. 

L-ideja hija li MICHAEL jipprovdi katalgu għad-distribuzzjoni ta’ librerija diġitali ta’ riżorsi mis-settur kulturali Europew.

Portali Nazzjonali u Ewropej 

Il-katalgu MICHAEL huwa disponibbli permezz tal-portal kulturali Ewropew – dan jiġbor flimkien il-katalgi li qegħdin jitlestew mill-pajjiżi Ewropej li qegħdin jieħdu sehem f’dan il-proġett. Sa issa, is-servizz Europew ta’ MICHAEL jinkludi kontenut minn tliet portali Europej minn Franza, l-Italja u r-Renju Unit – tlettax-il pajjiż jagħmlu parti mill-proġett u mal-aħħar tas-sena 2008, il-katalgi ta’ dawn il-pajjizi jsiru wkoll disponibbli.
Kull pajjiż se jagħmel disponibbli l-portal MICHAEL fuq bażi nazzjonali – fejn wieħed ikun jista’ jara l-kollezzjonijiet ta’ dak il-pajjiż partikulari.

Amministrazzjoni 

Il-proġett MICHAEL li gie ffinanzjat mill-program eTEN tal-kommunità Ewropeja, beda fl-2004 bejn soċji minn tliet pajjizi: Franza, l-Italja u l-Ingilterra. Wara, ħdax-il pajjiż ieħor daħlu fit-tieni fażi tal-proġett f’Ġunju ta’ l-2006. Ir-repubblika Ċeka, il-Fillandja, il-Ġermanja, il-Greċja, l-Ungerija, Malta, l-Olanda, il-Polonja, il-Portugal, Spanja u l-Isvezja. Riċentament il-Belġju (komunità fjamminga) u l-Estonja żdiedu mal-lista tal-pajjiżi eżistenti. 
F’Ġunju ta’ l-2007, l-assoċċazzjoni MICHAEL-Culture AISBL twaqfet biex tkompli tiżviluppa u tieħu ħsieb is-servizz Ewropew ta’ MICHAEL.

Ħoloq esterni 

 MICHAEL: Portal Ewropew 
 MICHAEL: Portal Franċiż
 MICHAEL: Portal Renju Unit
 MICHAEL: Portal Ġermaniż 
 MICHAEL: Portal Taljan 
 MICHAEL fuq youtube 

Libreriji diġitali
Arkivji elettroniċi
Siti elettroniċi
Marsaxlokk FC

Marsaxlokk Football Club hu klabb tal-futbol Malti, li bħalissa jilgħab fl-Ewwel Diviżjoni Maltija.

Il-klabb ġie mwaqqaf fl-1949 u rebħu l-ewwel kampjonat tagħhom għall-ewwel darba fl-istorja wara li spiċċaw ċampjins tal-Premier League.

Skwadra kurrenti u staff

L-ewwel tim

Tim ġovanili

Plejers notevoli 
Ara Plejers ta' Marsaxlokk FC

Kumitat eżekuttiv

Grawnd ta' Marsaxlokk

Il-grawnd għandu wiċċ tal-ħaxix sintetiku u kapaċit ta' 150 ruħ.

Ħoloq esterni 

  Sit uffiċjali
  Marsaxlokk fuq MaltaFootball.com
 

Klabbs tal-futbol Maltin
Klabbs tal-futbol stabbiliti fl-1949
Richard England

Il-bini tal-perit Richard England huma iddisinjati fuq il-modern. B’dawn ix-xogholijiet Richard rebah hafna premjazzjonijiet fosthom ‘the six internatonal academy of Architecture Awards’. Ohrajn kienu il-medalji tad-deheb tal-belt ‘Toulouse’ fl-1985, il-medalja tal-fidda fl-1987.

Richard England kien ihobb jipjanta hafna knejjes, tant li hafna mil-knejjes moderni, jigifieri li ghanda illum u li ahna naraw, hafna minnhom ikunu ftit mix-xogholijiet tieghu stess kemm li naraw f’Malta u kemm dawk li naraw jew nisimghu bijhom barra min din il-gzira. 

Fost ix-xogholijiet tieghu nsibu:
-Knisja gewwa l-Manikata.
-Il-kappella Ii msemmija Dun Gorg gewwa l-Blata l-Bajda.
-Kappella zghira ohra gewwa Pembroke.
-‘Private Villa’ gewwa Siggiewi.
-Villagg ghat-turisti gewwa l-Mellieha.
-Razzett ta’ Sandrina gewwa ir-rahal ckejken ta l-Imgarr.

Referenzi

Ħoloq esterni 

Twieldu fl-1937
Nies ħajjin
Arkitetti Maltin
Ġemma Portelli

Ġemma Portelli (twieldet fit-30 ta' Settembru 1932 – mietet fil-21 ta' Frar 2008) kienet attriċi Maltija u veterana tal-palk. Hi kienet fost l-iktar figuri deskrittivi tat-teatru Malti.

Ġemma bdiet fix-xandir f'età tenera permezz tar-Rediffusion. Fl-1957, hi ngħaqdet mar-Radju Muskittieri flimkien ma' Charles Clews u Johnny Catania. Fis-sittinijiet waqfet kumpanija flimkien mar-raġel tagħha, bl-isem ta' Blue Birds, biex tipproduċi programm dedikat għat-tfal.

Lejn tmiem is-snin sebgħin, Portelli kienet il-protagonista tas-serje fuq ir-radju "F'Baħar Wieħed" fejn ingħatat il-karattru ta' Ġoma; karattru li taha spinta 'l quddiem fix-xena tad-drama. F'din il-parti naraw lil Ġemma taħdem bħala mara sindikajra iżda fl-istess ħin kienet tħobb tkun ta' ġid lil ħaddieħor għalkemm ma tantx kien jirnexxielha. Fost diversi produzzjonijiet televiżivi, Ġemma tibqa' famuża għas-sensiela ta' programmi umoristiċi taħt it-titlu "Fuq Tlieta toqgħod il-Borma".

Però, il-karattru li baqa' jispikka qalb il-karriera mżewqa ta' Ġemma kienet dik ta' Ġoma fis-sensiela "F'Baħar Wieħed", oriġinarjament prodott minn Television Malta minkejja li f'dawn l-aħħar snin Net TV iddeċidew li jerġgħu jagħmlu s-serje.

Fis-sena 2000 ingħatat il-Midalja ghall-Qadi tar-Repubblika, waqt li fl-2007 ġiet onorata bl-unur ta' Charles Arrigo Lifetime Achievement Award matul il-GO Malta Television Awards. Minkejja n-nuqqas ta' produzzjonijiet f'dawn l-aħħar snin, hi xorta pparteċipat fil-produzzjoni "Ta' Ħorrox Borrox" li kienet l-aħħar sensiela li Ġemma ħadmet.

Il-mewt tagħha ħasdet mhux biss lil dawk li għandhom għal qalbhom it-teatru Malti, iżda wkoll għall-Maltin kollha. Ġemma mietet f'età ta' 75 sena nhar il-Ħamis filgħaxija fit-22 ta' Frar 2008. Il-funeral sar fil-Knisja Parrokkjali tal-Imsida nhar l-24 ta' Frar 2008 fost folla kbira ta' nies li ħanqu l-knisja biex jagħtu l-aħħar tislima lil Ġemma.

Referenzi

Ħoloq esterni 
 

Twieldu fl-1932
Mietu fl-2010
Atturi Maltin
Bratislava

Bratislava (bis-Slovakk: Prešporok; bil-Ġermaniż: Pressburg jew Preßburg; bl-Ungeriż: Pozsony; bil-Kroat: Požun) hija l-belt kapitali tas-Slovakkja, b'popolazzjoni ta' madwar 460,000 ruħ, filwaqt li hija l-akbar belt tal-pajjiż. Bratislava tinsab fil-lbiċ tas-Slovakkja, hi tokkupa ż-żewġ xtut tax-Xmara Danubu u x-xatt tax-xellug Xmara Morava. Il-Belt tmiss mal-Ungerija u l-Awstrija, hija l-unika kapitali nazzjonali li għandha fruntieri ma' żewġ pajjiżi indipendenti.

Bratislava hija ċentru tal-politika, tal-kultura, u tal-ekonomija tas-Slovakkja. Hija s-sedi tal-president Slovakk, tal-parlament, u tal-Eżekuttiv Slovakk. Fiha hemm diversi universitajiet, mużewijiet, teatri, galleriji u istituzzjonijiet kulturali u edukattivi oħra importanti. Ħafna negozji kbar tas-Slovakkja u istituzzjonijiet finanzjarji wkoll għandhom il-kwartieri ewlenin hemmhekk.

Referenzi 

 
Bliet kapitali fl-Ewropa
Nouvelle Fédération-Board

L-NF-Board (bl-Ingliż: New Federation-Board), hi assoċjazzjoni stabbilita fit-12 ta' Diċembru 2003. Hi magħmula minn timijiet li jirrapreżentaw nazzjonijiet li mhumiex rikonoxxuti bħala stati sovrani u għalhekk mhumiex eliġibbli biex ikunu membri tal-FIFA. L-NFB taħdem bħala organizzazzjoni temporarja, qabel mal-membri tagħha jiksbu l-isħubija tagħha. Il-fundatur u s-segretarju ġenerali kurrenti hu Luc Misson, u hu avukat Belġjan li rrapreżenta lill-plejer tal-futbol Jean-Marc Bosman fil-każ li wassal għas-sentenza Bosman li stabilixxiet iktar libertà għall-plejers professjonali biex jmorru jaħdmu madwar l-Ewropa. 

L-NF-Board torganizza logħob bejn il-membri tagħha, fejn temmen "fid-dritt li tilgħab futbol kompetittiv", u torganizza t-Tazza tad-Dinja VIVA li ħadet post l-ewwel darba f'Novembru 2006, f'Oksitanja. L-ewwel edizzjoni ntrebħet minn Sapmi li għelbu lill-Monako 21-1. L-Okksitanja lagħbu wkoll u l-Kamerun t'Isfel kien mistenni li jipparteċipa però naqas li jagħmel apparenza. It-tieni edizzjoni saret fl-2008 f'Sampi u kienet ikkontestata bejn ħames timijiet. Ir-rebbieħ kienet il-Padanja meta fil-finali rebħu lill-Aramej 2–0.

F'Lulju 2007, l-NF-Board tat sanzjoni uffiċjali lill-ewwel konfederazzjoni membru, il-CSANF (Consejo Sudamericano de Nuevas Federaciones, fundata fil-25 ta' Mejju 2007) li tirrapreżenta t-timijiet li mhumiex membri tal-FIFA u li jinsabu fl-Amerika t'Isfel. It-tieni konfederazzjoni, CENF (Confederation of European New Federations) li tirrapreżenta lil dawk li jinsabu fl-Ewropa, qiegħda f'taħdidiet biex tiġi affiljata mal-NF-Board.

Timijiet nazzjonali 

Ewropa
  Ċeċnija1
  Għawdex1
  Monako
  Okksitanja
  Padanja1
  Rijeka
  Roman
  Sápmi
  Sassonja Meridjonali t'Isfel2
Saugeais2
  Sealand2
  Tramuntana ta' Ċipru
  Vallonja1

Afrika
  Casamance1
  Kamerun t'Isfel
  Mażaj1
  Saħara tal-Punent
  Somaliland1
  Żanżibar1, 3

Asja
  Gżejjer Chagos
  Molukkas t'Isfel
  Papua tal-Punent
  Tibet

Amerika ta' Fuq
  Groenlandja5

Amerika t'Isfel
  Gżira tal-Għid1, 4

Oċeanja
  Kiribati1, 3
  Yap1
|}

1: Membri proviżorji2: Membri assoċċjati3: Membri assoċċjati tal-federazzjoni lokali affiljata mal-FIFA4: Membru potenzjali ta' CSANF5: Minkejja li ġeografikament hi assoċċjata ma' l-Amerika ta' Fuq, politikament u storikament il-Groenlandja hi aktar parti tal-Ewropa

Referenzi

Ħoloq esterni 

 Sit uffiċjali
 Sit inuffiċjali tan-NonFIFA

Federazzjonijiet tal-futbol
Palazz ta' Sant'Anton

Il-Palazz ta' Sant'Anton huwa palazz li jinsab tista' tgħid fiċ-ċentru ta' Ħ'Attard, Malta. Hija ir-residenza uffiċjali tal-President ta' Malta, li fiha wieħed jista' jgawdi il-ġonna kemm privati kemm dawk pubbliċi ta' Sant'Anton.

Storja 

Dan il-palazz maestuż, illum għall-abitazzjoni tal-Presidenti ta' Malta, ġie mibni madwar l-1620 mill-Gran Mastru de Paule li kien joqgħod fih qabel ma ġie maħtur Gran Mastru. Għalkemm l-istoriċi lkoll jaqblu li dan il-palazz inbena qabel ma de Paule tela' Gran Mastru, Castagna jgħid li l-palazz sar madwar l-1625, jiġifieri sentejn wara t-tlugħ tiegħu fil-Maġistratura Calleja jgħid li nbena fl-1635. Fil-bidu tiegħu dan il-palazz kien iżgħar milli hu llum għaliex il-Gran Mastru de Paule meta sar sultan, kabbru. Dan ifisser li hemm kellu villa jew dar biss, li meta laħaq fil-Maġistratura ta' pranzu fih li kienu mistednin 600 ruħ.

Ġonna 

Il-ġonna ta' Sant'Anton, miftuħin għall pubbliku mill-1882, huma ġonna tista tgħid arjużi, miżrugħa b'ħafna siġar ta' kull tip u b'ħafna fjuri li jpinġu l-arja. Fost il-ħafna siġar, wieħed jista' jsib siġar li kienu ilhom hemm xi tliet sekli. Hemm numru kbir ta' larinġ kif ukoll ta' palm. Fid-diversi vaski hemm papri u ċinji, imbagħad sezzjoni mdaqqsa għal-għasafar.

Il-Palazz 

Is-swali tal-palazz huma kbar biżżejjed u arjużi. Fost il-Prinċipijiet Irjali li laqa' fih dan il-Palazz insibu li twieldet fih il-Prinċipessa Melita ta' Wales fl-1877-78, bint id-Duka ta' Edinburgh. Il-Gran Mastru Manoel de Vilhena ħaseb biex jibni fin-naħa ta' ġewwa qrib il-bieb ewlieni għajn li fuqha jinqara dan il-kliem minqux fl-irħam:

QUAS PROPRIAE HUC AEDIS DE PAULE ADDUXIT IN USAS COMMUNES MANOEL PROVIDUS AGIT AQUAS MDCCXXIIIC

Ħoloq esterni 
 Il-Palazz ta' Sant'Anton

Palazzi f'Malta
Ħ'Attard
Tazza tad-Dinja tal-Futbol tal-Klabbs 2007

It-Tazza tad-Dinja tal-Futbol tal-Klabbs 2007 kien kampjonat tal-futbol li ntlagħab f'Diċembru tal-2007 ġewwa l-Ġappun. Din kienet ir-raba' edizzjoni tat-Tazza tad-Dinja tal-Futbol tal-Klabbs.

It-trofew ġie mirbuħ mit-tim Taljan ta' Milan, li sar l-aktar klabb b'suċċessi fid-dinja fuq bażi internazzjonali, hekk kif irnexxielu jirbaħ 18-il trofew internazzjonali.

Timijiet 

It-timijiet li kkwalifikaw ġw deċiżi matul l-2007 fi ħdan is-sitt kompetizzjonijiet maġġuri f'kull kontinent. Ir-rebbieħ ta' kull reġjun jipparteċipa fl-edizzjoni tat-Tazza tad-Dinja 2007. F'Marzu 2004, il-kumitat eżekuttiv tal-FIFA introduċa logħba ta' kwalifikazzjoni bejn iċ-ċampjin tal-OFC Champions League 2007 u ċ-ċampjin tal-J. League – il-kampjonat tal-pajjiż ospitu. Din kienet kontra l-format tas-snin ta' qabel fejn iċ-ċampjins tal-Oċeanja  kienu jingħatu post dirett fil-kampjonat. Biex jiġi evitat li żewġ timijiet mill-istess pajjiż jipparteċipaw, l-aqwa tim li mhux Ġappuniż li jkun ikklassifika fl-AFC Champions League jieħu l-post tal-"ospitu" jekk tim Ġappuniż jirbaħ il-kompetizzjoni, fejn hekk ġara hekk kif Urawa Red Diamonds rebħu l-edizzjoni tal-2007 tal-AFC Champions League. F'din l-edizzoni wkoll, il-logħba għall-ħames post ġiet eliminata.

* Sepahan ħadu l-post tal-Ġappun wara r-rebħ ta' tim Ġappuniż fl-AFC Champions League.

Logħob

Tabella 

Il-ħinijiet huma kollha skont il-Ħin normali tal-Ġappun (UTC+9)

Logħba preliminarja

Kwarti tal-finali

Semifinali

Partita għat-tielet post

Finali

Rebbieħ

Skorers 

3 gowls
  Washington (Urawa Reds)
2 gowls
  Filippo Inzaghi (Milan)
  Emad Mohammed (Sepahan)
gowl
  Neri Cardozo (Boca Juniors)
  Rodrigo Palacio (Boca Juniors)
  Kaká (Milan)
  Alessandro Nesta (Milan)
  Clarence Seedorf (Milan)
  Amine Chermiti (Étoile du Sahel)
  Sabeur Frej (Étoile du Sahel) 
  Moussa Narry (Étoile du Sahel)
  Abdul-Wahab Abu Al-Hail (Sepahan)
  Mahmoud Karimi (Sepahan)
  Yuichiro Nagai (Urawa Reds)
awtogowl
  Massimo Ambrosini (Milan)
2 awtogowls
  Hadi Aghily (Sepahan)

Unuri

Referenzi

Ħoloq esterni 

 Dettalji fuq dan il-kampjonat

2007
Dun Mikiel Xerri

Dun Mikiel Xerri (Ħaż-Żebbuġ, 29 Settembru 1737 - 17 Jannar 1799) kien patrijott Malti. Xerri studja f'diversi universitajiet fl-Ewropa. Għex taħt il-Kavallieri ta' Malta fl-aħħar tal-ħakma tagħhom f'Malta u taħt il-Franċiżi meta nvadew il-Gżejjer Maltin. Kien imdaħħal f'rewwixta kontra l-ħakma Franċiża taħt Napuljun Bonaparte li għaliha, ma nies oħrajn, ġie iffuċillat fis-17 ta' Jannar 1799 fl-età ta' 61 sena.

Sfond storiku u l-eżekuzzjoni

F'Ġunju tal-1798, il-forzi Franċiżi taħt Napuljun Bonaparte invadew il-gżejjer li sa dak iż-żmien kienu taħt il-ħakma tal-Kavalieri ta'  Malta, li kienet qiegħda ssir dejjem iżjed ħarxa. Għall-ewwel, in-nies aċċettaw il-bidla għax ittamaw li kien hemm il-possibbiltà ta' gvern aħjar. Però, wara ftit xhur, il-forzi Franċiżi neħħew id-drittijiet kollha tan-Nobbiltà Maltija u daru kontra l-Knisja. Irrabjati bis-serq sfaċċat mill-knejjes u bil-kriżi finanzjara li bħala qatt ma kienu raw qabel, fit-2 ta' Settembru, 1798 qamu kontra l-gwarniġjun Franċiż fl-Imdina. Malajr il-gżejjer sabu ruħhom fi stat ta' rewwixta sħiħa, u l-Maltin waqqfu Assemblea Nazzjonali. Il-forzi Franċiżi irtiraw lejn il-bliet imdawrin bis-swar madwar il-Port il-Kbir, waqt li l-Maltin talbu l-għajnuna mir-Renju taż-Żewġ Sqallijiet u l-Gran Brittanja.

Matul l-imblokk tal-bliet, mijiet ta' nies mietu bil-ġuħ u l-faqar. Xi wħud fil-fortizzi għalhekk iddeċidew li jirriskjaw ħajjithom biex jirriżolvu s-sitwazzjoni, u dawn kienu mmexxija minn Xerri. Il-Maltin fasslu attakk fuq il-forżi Franċiżi fil-belt Valletta u l-Kottonera, imma l-forzi Franċiżi semgħu bil-komplott. Fost id-49 ruħ li nkixfu fl-investigazzjoni ta' wara, kien hemm Dun Mikiel Xerri.
 
Filgħodu fis-17 ta' Jannar, 1799, l-arċisqof ta' Malta, Labini żar lil Xerri u lil sħabu. Il-priġunieri ttieħdu mill-Forti ta' Sant'Elmu għall-Pjazza tal-Palazz, fejn platun suldati kien qiegħed jistennihom. Fi triqthom lejn il-pjazza, Dun Mikiel lil sħabu għamillhom il-qalb, u meta waslu talab ftit minuti biex ikellimhom. Wara t-talb għall-maħfra ta' dnubiethom, Xerri ta arloġġ tal-fidda lill-uffiċjali responsabbli u talbu biex jisparalu f'qalbu. Imbagħad dar fuq il-folla fil-pjazza u mal-oħrajn għajjat "Il-Mulej ikollu ħniena minna! Viva Malta!" Wara li ġew iffuċillati fil-pjazza ttieħdu għall-kappella ta' Santu Rokku. Il-parti kbira minnhom indifnu fil-ġenb tal-knisja ta' San Pupulju fil-Furjana.

Ħoloq esterni
Haz-Zebbug entry
Allmalta

Storja ta' Malta
Twieldu fl-1737
Mietu fl-1799
Malta taħt il-Franċiżi
Fortunato Mizzi

Fortunato Mizzi (1844 – 1905) kien il-fundatur tal-Partito Anti-Riformista fl-1880, u jista' jitqies bħala l-persuna li tat bidu għall-proċess li wassal għall-indipendenza ta' Malta. Mill-Partito Anti-Riformista eventwalment ħareġ il-Partit Nazzjonalista ta' Malta. 

Kien membru tal-komunità pro-Taljana f'Malta u minn dejjem kien wera s-sostenn tiegħu lejn ir-Risorgimento Taljan, u lejn l-użu uffiċjali tat-Taljan f'Malta.

Fortunato Mizzi żżewweġ lil Maria Sofia Fogliero de Luna u kellhom tifel, Enrico, li iktar 'il quddiem kellu jilħaq bħala Prim Ministru ta' Malta.

Jeżisti bust ta' Fortunato Mizzi fil-Pincio, f'Ruma.

Twieldu fl-1844
Mietu fl-1905
Politiċi Maltin
Festival tal-Eurovision 1956

Il-Festival tal-Eurovision 1956 kien l-ewwel edizzjoni tal-Festival tal-Eurovision, u dan sar f'Lugano, l-Iżvizzera. Din l-ewwel edizzjoni kienet aktar programm tar-radju, minkejja li kien hemm xorta waħda kameras fl-istudjo għall-benefiċċju tal-ftit Ewropej li kellhom televiżjoni. Id-differenza li din l-edizzjoni kellha mill-kompetizzjonijiet l-aktar riċenti, hi li kull pajjiż seta' jibgħat żewġ kanzunetti minflok waħda.

Kien ġie rakkomandat bil-qawwi li kull pajjiż parteċipant ikollu festival nazzjonali preliminarju. L-Awstrija, id-Danimarka u r-Renju Unit ġew skwalifikati mis-serata finali, minħabba li kollha rreġistraw wara l-aħħar data ta' sottomissjoni.

Kull pajjiż parteċipant bagħat żewġ ġuriji f'Lugano, minbarra l-Lussemburgu li ħallew lill-ġurija Żvizzera biex jivvutaw għal posthom.

L-ebda rikording tal-vidjo tal-avveniment kollu mhu magħruf li salva, minkejja li rikording akustiku jeżisti (minkejja li għoxrin minuta huma neqsin mit-tmiem tal-ewwel parti tal-att tal-intervall sal-bidu tat-tħabbira tar-rebbieħ). Jidher li l-uniku vidjo minn dan il-konkors li baqa' intatt juri l-esebizzjoni tal-kanzunetta "Refrain" mingħand Assia wara r-rebħ tal-ewwel edizzjoni.

Regola waħda ta' dan il-konkors hu li kull pajjiż kellu jkollu finali nazzjonali; din ir-regola ġiet imwaqqa' fis-snin ta' wara u xi pajjiżi għażlu li jagħżlu l-kanzunetta internament.

Kontroversja tal-votazzjoni 

Is-sistema tal-votazzjoni f'dan il-festival kien iħalli lill-ġurija jivvutaw lil kull kanzunetta, inklużi wkoll dawk tal-istess pajjiż. Din hija sistema li reġgħetx ġiet użata, u hu emmnut minn xi nies li din kienet ir-raġuni wara r-rebħa ta' Assia.

Aktar minn hekk, il-ġurija Żvizzera kellha l-piż tal-voti tad-delegazzjoni tal-Lussemburgu, li din kienet xi ħaġa li għal darb'oħra ma ġietx ripetuta fl-istorja tal-Festival. Din ukoll wasslet għal xi allegazzjonijiet li dawn il-voti setgħu xaqilbu r-riżultat f'favur Assia.

Ir-riżultati ta' dan il-festival qatt ma ġew muriha lill-pubbliku, li ġab ukoll għajdut fuq il-pożizzjonijiet l-oħra. Il-kanzunetta l-oħra ta' Assia qatt ma ħarġet kummerċjalment, li wkoll ġab ħjiel li l-kanzunetta ma tantx marret tajjeb. Ħjiel oħra jinkludu wkoll il-possibilità tat-tieni post tal-Ġermanja permezz ta' Walter Andreas Schwarz (jew Freddy Quinn, f'xi verżjonijiet tal-għajdt), u b'hekk jiġi ġġustifikat il-fatt li l-Ġermanja ospitat l-edizzjoni tas-sena ta' wara, u l-possibilità tat-tielet post minn waħda mill-kanzunetti Belġjani.

L-att ta' l-interval, it-tisfir minn Joyeux Rossignols, kellu jiġi estiż minħabba dewmien fil-proċedura tal-voti.

Riżultati

Mappa

Ħoloq esterni 

 Paġna tal-festival fuq is-sit uffiċjali tal-Eurovision
 Isma' l-festival kollu tal-1956
 Lirika tal-kanzunetti kollha ta' dik l-edizzjoni

Edizzjonijiet tal-Festival tal-Eurovision
Mużika fl-1956
Paolo Maldini

Paolo Maldini (twieled fis-26 ta' Ġunju 1968) huwa eks-plejer tal-futbol Taljan li kien ikkunsidrat fost l-aqwa difensuri li qatt lagħbu l-logħba. Il-karriera tiegħu qattagħha mal-Milan, fejn matul dan iż-żmien minbarra l-ħafna unuri miksuba, hu sar l-iktar plejer li għamel dehriet kemm għat-tim Milanist, kemm fis-Serie A u anki mat-tim nazzjonali Taljan.

Missieru hu Cesare Maldini, plejer veteran u kaptan tal-Milan u kowċ ta' suċċess għat-tim nazzjonali ta' taħt il-21 sena.

Karriera 

Maldini għamel id-debutt fil-kampjonat mat-tim tal-Milan meta kien għadu sittax-il sena, fl-20 ta' Jannar 1985, kontra l-Udinese, bħala sostitut għall-imweġġa' Sergio Battistini. Din kellha tkun l-unika apparenza matul dak l-istaġun, però fl-istaġun ta' wara beda jingħata aktar opportunitajiet mal-ewwel ħdax.

Fl-istaġun suċċessiv, fl-età tenera ta' sbatax-il sena, Maldini sar plejer titulari mal-formazzjoni tar-rossoneri, bil-flokk numru 3 bħala difensur xellugi. L-ewwel gowl tiegħu minn fost id-29 li skorja fis-Serie A wasal fl-4 ta' Jannar 1987 kontra Como, li kien ukoll il-gowl rebbieħ tal-konfront. Fl-Ewropa, il-gowl dam ma wasal sal-21 ta' Ottubru 1992, fejn dan kien ukoll il-gowl partita kontra Slovan Bratislava.

Mill-istaġun 1997–98, wiret il-faxxa ta' kaptan minn Franco Baresi li kien temm il-karriera tiegħu. L-istess passaġġ tal-faxxa kien diġà seħħ fl-1994 mat-tim nazzjonali Taljan, meta Baresi ħallielu l-faxxa ta' kaptan wara l-edizzjoni tat-Tazza tad-Dinja li ġiet ospitata fl-Istati Uniti.

Referenzi

Ħoloq esterni 
 
 Profil fuq FIGC

Nies ħajjin
Twieldu fl-1968
Plejers ta' AC Milan
Futbolers Taljani
Plejers tas-Serie A
Fabrizio Faniello

Fabrizio Faniello (Furjana, 27 ta' April 1981) huwa kantant Malti. Hu rrapreżenta lil Malta fil-Festival tal-Eurovision darbtejn, fl-2001 u fl-2006. Minkejja s-suq żgħir tal-mużika f'Malta, hu rnexxielu jagħmel ismu barra minn pajjiżu, fejn ta wirjiet flimkien ma' diversi kantanti prominenti bħal Jim O'Rourke, Fennesz, Ryuichi Sakamoto, Richard D. James u Masami Akita. Kien rebah Festival kbir gewwa Orlando Ma Olen (Gizu)  bid-disks FARISKOTA 

Għandu oħtu, Claudia Faniello, li hi wkoll kantanta.

Bijografija
Faniello skopra il-mużika f'età tenera. L-għalliema tiegħu taghtu parir biex jattendi lezzjonijiet vokali. Madankollu, Faniello kellu interess ukoll fil-futbol. Fl-1997 hu lagħab għal sena f'Turin.

Meta kellu sittax-il sena, għażel li jagħmel il-mużika l-professjoni tiegħu u rritorna Malta. F'dawk is-snin ħareġ 3 albums ta' suċċess kbir u diversi kanzunetti. Minkejja li l-aktar suċċess sar fil-gżejjer Maltin, il-kanzunetti tiegħu ħarġu wkoll f'pajjiżi Ewropej. Hu rnexxielu jasal fl-Aqwa 10 b'"The Whistel Hit" fl-Iżvezja, flimkien ukoll ma' "Bye Baby Bye Bye" fl-istess pajjiż fl-2005. 

Ipparteċipa fil-Festival tal-Eurovision fl-2001 u wasal sad-disa' post. Hu pparteċipa diversi drabi fis-selezzjoni għall-Eurovision. Fl-2006, hu reġa' kiseb id-dritt li jirrapreżenta lil Malta fil-Eurovision, imma din id-darba ma tantx kienet avventura ta' suċċess għaliex Malta spiċċat l-aħħar b'punt wieħed biss.

Ix-xogħol fuq il-kanzunetti tiegħu isir il-biċċa l-kbira fil-Ġermanja u ħafna mill-kanzunetti kienu miktuba minn liriċisti Ġermaniżi.

Diskografija

Albums
2001: While I'm Dreaming
2004: When We Danced 
2005: Believe
2007: Hits & Clips

Kanzunetti
2001: "Another Summer Night"
2001: "My Girl"
2002: "Show Me Now"
2002: "Let Me Be Your Lover"
2002: "Just 4 Christmas"
2004: "When We Danced"
2004: "I'm In Love (The Whistle Song)"
2005: "Love On The Radio"
2006: "I Do"
2006: "Believe"
2007: "Love Me Or Leave Me"
2007: "I Need To Know"

Ħoloq esterni
Sit uffiċjali

Nies ħajjin
Twieldu fl-1981
Kantanti Maltin
Kontestanti fil-Festival tal-Eurovision
Emiliano Insúa

Emiliano Adrian Insúa Zapata (twieled fis-7 ta' Jannar 1989) huwa plejer tal-futbol Arġentin li jilgħab fuq il-faxxa xellugija u anki f'dik ċentrali tad-difiża mat-tim Arġentin ta' Racing Club.

Karriera 

Insúa beda l-karriera tiegħu mat-tim ġovanili ta' Pinocho fl-Arġentina, fejn wara ngħaqad mat-tim ta' Boca Juniors. Minkejja li ma rnexxilux jiżblokka ruħu fl-ewwel tim f'La Bombonera, hu xorta waħda attira l-attenzjoni ta' Liverpool. Id-difensur qabel li jiġi msellef għal tmintax-il xahar mal-klabb ta' Mersyeside fit-28 ta' Novembru 2006, fejn dan il-perjodu beda f'Jannar ta' wara. Id-debutt tiegħu mal-ewwel tim wasal fit-28 ta' April 2007 kontra Portsmouth. Madanakollu, hu deher biss darbtejn fil-kampjonat.

Il-perjodu ta' self inqaleb għal wieħed permanenti f'Awwissu tal-2007, fi qbil li ra lill-kompatrijott Gabriel Paletta jingħaqad ma' Boca. Il-prestazzjonijiet tiegħu impressjonaw biżżejjed lill-kowċ Rafael Benítez li offrielu kuntratt ġdid ta' tliet snin, fit-2 ta' Lulju 2008. Insúa ngħata n-numru 22 għall-istaġun 2008–09, fejn minkejja li ftit kellu ċans jimpressjona mal-ewwel tim, hu rnexxielu jirbaħ, flimkien mat-tim tar-Riservi, il-kampjonat tal-istess kategorija. Il-fatt li Fábio Aurélio kien qiegħed ibati minn problemi fiżiċi u l-forma diżappuntanti ta' Andrea Dossena, Insúa ngħata l-opportunità li jagħmel tiegħu l-pożizzjoni bħala difensur xellugi. Hu rnexxielu jokkupa din il-pożizzjoni wkoll għall-bidu tal-istaġun 2009–10, fejn għeleb il-konkorrenza ta' Aurélio u Dossena.

Fis-sajf tal-2010 ġie misluf lill-klabb Tork ta' Galatasaray. Wara s-sena ta' self, ġie akkwistat mit-tim Portugiż ta' Sporting fejn iffirma kuntratt ta' ħames snin, u ngħata l-flokk numbru 48. 

Nhar il-25 ta' Jannar 2013, Atlético Madrid ħabbru li akkwistaw lil Insúa għas-somma ta' €10 miljuni.

Internazzjonali 

Grazzi għall-prestazzjonijiet sodi ma' Liverpool, Insúa ġie msejjaħ mat-tim nazzjonali tal-Arġentina għall-partiti kruċjali kontra l-Perù u l-Urugwaj.

Statistika 

Korretti sad-29 ta' Awwissu 2009

Referenzi

Ħoloq esterni 
 

Nies ħajjin
Twieldu fl-1989
Futbolers Arġentini
Plejers ta' Liverpool FC
Plejers ta' Boca Juniors
Plejers ta' Galatasaray SK
Plejers ta' Sporting Clube de Portugal
Plejers tas-Süper Lig
Plejers tal-Premier League
Plejers tal-Primeira Liga
Żarbuna tad-Deheb

Iż-Żarbuna tad-Deheb hu rikonoxximent tal-futbol li jingħata lill-plejers li, matul l-istaġun, kisbu l-ikbar punteġġi billi jiġi mmultiplikat in-numru ta' gowls li ġew skurjati fil-partiti tal-kampjonat u l-koefiċċjent tal-kampjonat.

Mill-bidu ta' dan ir-rikonoxximent fl-istaġun 1967–68 l-unur, oriġinarjament magħruf bħala Soulier d'Or, li hi traduzzjoni bill-Franċiż għal Żarbuna tad-Deheb, kien mogħti mir-rivista France Football lill-aqwa skorer f'kull kampjonat Ewropew ta' dak l-istaġun. Ma kienx jingħata differenzi bejn il-kampjonati. Bejn l-1991 u l-1996, l-unur sar wieħed inuffiċjali wara protesta min-naħa tal-Federazzjoni Ċiprijotta, li stqarrew li plejer skorja 40 gowl, minkejja li l-aqwa skorers uffiċjali tal-istaġun ikunu mniżża b'dsatax-il gowl.

L-unur reġa' sar wieħed uffiċjali mill-istaġun 1996–97, meta l-European Sports Magazines (ESM), fejn France Football hi membru tagħha, iddeċidiet għal sistema ta' punti skont is-"saħħa" ta' kull kampjonat tal-Ewropa. Dawn huma determinati skont il-koefiċċjenti tal-UEFA, li min-naħa l-oħra jiddependu fuq ir-riżultati tal-klabbs tal-kampjonati fil-kompetizzjoni Ewropea fil-ħames snin ta' qabel. B'hekk gowls skurjati fis-Serie A, l-akbar kampjonat tal-futbol fl-Italja, jgħodd aktar mil-League of Wales, li hu l-ekwivalenti tiegħu ta' Wales.

Rebbieħa mill-1968 sal-1991 

Bejn l-1968 u l-1991, iż-Żarbuna tad-Deheb, kif kienet magħrufa, kienet tingħata lill-aqwa skorer f'kwalunkwe kampjonat Ewropew. B'hekk ma kienx jittkejjel it-toqol tal-kampjonat u toqol tal-partiti li kienu jintlagħbu kif ukoll in-numru ta' partiti li l-plejer ħa sehem fihom. Matul dan il-perjodu Eusébio, Gerd Müller, Dudu Georgescu u Fernando Gomes rebħu dan it-titlu darbtejn.

Rebbieħa inuffiċjali mill-1991 sal-1996 

Iż-Żarbuna tad-Deheb saret inuffiċjali mill-1991 sal-1996, wara protesta mill-federazzjoni tal-futbol ta' Ċipru fejn plejer allegatament skorja 40 gowls, minkejja li l-lista uffiċjali tal-aqwa skorers tal-istaġun huma t-tnejn imniżżla b'dsatax-il gowl. Minħabba dan il-każ, France Football iddeċidiet li tagħmel il-kompetizzjoni inuffiċjali sal-1996. L-awa skorer għall-istaġun 1990–91, Darko Pancev, ma rċeviex dan l-unur sas-sena 2006. L-unur reġa' sar wieħed uffiċjali fl-1996 b'regolamenti differenti.

Rebbieħa mill-1996 sal-lum 

Mill-istaġun 1996–97, il-European Sports Magazines onoraw iż-Żarbuna tad-Deheb ibbażat skont sistema ta' punti li jippermetti lil plejers ta' kampjonati diffiċli biex jirbħu anki jekk ikunu skurjaw xi ftit inqas gowls minn plejer ta' kampjonat mhux daqshekk b'saħħtu. B'din il-modifikazzjoni, il-gowls huma pożizzjonati differenti bejn il-kampjonati. Gowls skurjati fl-aqwa tmien kampjonati skont il-koefiċċjenti tal-UEFA huma multiplikati mal-fattur ta' tnejn, u gowls skurjati f'kampjonati li jinsabu bejn id-9 u l-21 post huma multiplikati mal-fattur 1.5.

Referenzi

Ħoloq esterni 

 Lista ta' rebbieħa
 Unuri taż-Żarbuna tad-Deheb fuq RSSSF

Futbol fl-Ewropa
Unuri tal-futbol
Ballun tad-Deheb

Il-Ballun tad-Deheb (bil-Franċiż: Ballon d'Or) hu unur tal-futbol li beda jingħata mill-1956 mir-rivista Franċiża France Football. Il-"Ballon d'Or", li hu mogħti kull sena lil dak il-plejer li matul l-istaġun preċedenti jkun wettaq prestazzjonijiet mill-aqwa, hu mħares bħala l-aktar unur individwali prestiġjuż tal-futbol.

Qabel l-2007, il-plejer kellu jkun membru ta' klabb ibbażat fil-ġurisdizzjoni tal-UEFA biex ikun jista' jikkwalifika għas-selezzjoni, u sal-1995, plejer kellu jkun ukoll ta' nazzjonalità Ewropea biex ikun eleġibbli. It-tibdil fir-regolamenti fl-2007 ra plejers mill-Qatar, l-Istati Uniti, il-Messiku, il-Brażil u l-Arġentina msemmiha fil-lista tan-nominati flimkien ma' dawk minn klabbs Ewropej.

Sa Ottubru tal-2007, 96 ġurnalist tal-futbol minn madwar id-dinja iddeċidew ir-rebbieħ minn lista ta' 50 nominati minn France Football; qabel din 52 ġurnalist Ewropew għażlu rebbieħ li ried jilgħab għal klabb Ewropew. Kull votant jagħżel ħames plejers mil-lista tal-50 nominat, u jagħtuhom minn wieħed sa ħames punti. Ir-rebbieħ ikun determinat bin-numru totali ta' punti. Plejers li jispiċċaw fit-tieni u fit-tielet post fil-votazzjoni jingħataw medalji tal-fidda u tal-bronż.

Fl-2010, il-Ballun tad-Deheb u l-Plejer tas-Sena tal-FIFA ġew imwaħħdin ma' xulxin u l-unur għall-aqwa plejer fid-dinja beda jingħata taħt il-Ballun tad-Deheb tal-FIFA.

Rebbieħa 

Tliet plejers biss irnexxielhom jirbħu dan l-unur tliet darbiet, fejn dawn kienu Johan Cruyff, Marco van Basten u Michel Platini, waqt li ħames plejers rebħuh darbtejn. Johan Cruyff u Franz Beckenbauer iżommu r-rekord li rċevew il-voti mill-ġurija għall-akbar numru konsekuttivi ta' snin (12-il sena).

Rebħiet

Skont il-plejer

Skont il-pajjiż

Skont il-klabb

Ara wkoll 

 Plejer tas-Sena tal-FIFA
 Żarbuna tad-Deheb

Referenzi

Ħoloq esterni 

  Il-paġna tal-"Ballon d'Or" fuq is-sit uffiċjali ta' France Football
 Rekords u dettalji oħra fuq RSSSF.com

Unuri tal-futbol
.mt

.mt huwa d-dominju nazzjonali tal-aqwa livell tal-internet għal Malta.

Dominji tat-tieni livell 

Reġistrazzjonijiet huma fit-tielet livell taħt dawn l-ismijiet:
 com.mt: entitajiet kummerċjali
 org.mt: entitajiet bla profitt
 net.mt: fornituri tas-servizzi relatati mal-internet
 edu.mt: istituzzjonijiet edukazzjonali
 gov.mt: entità tal-gvern ta' Malta

Ħoloq esterni 

 Informazzjoni Whois fuq IANA
 Sit uffiċjali tar-reġistrazzjoni tad-dominju .mt

MT

sv:Toppdomän#M
Australopithecus

Il-ġeneru Australopithecus (australis mill-Latin li tfisser 'tan-nofsinhar' u Pithekos mill-Griek li tfisser 'jixbaħ lix-xadini') huwa grupp estint ta' kreaturi li l-bniedem iddixxenda minnhom.

Evoluzzjoni 
Dawn il-kreaturi kellhom fil-fatt xi karatteristiċi li jixbhu lil tal-bniedem u familji oħrajn bħax-xadini. L-Australopithecus kien jgħix fil-lvant u fit-tramuntana ta' l-Ewropa minn 3 sa 3.9 miljun sena ilu. L-eqdem evidenza li wieħed jista' jsib li juri li dawn il-kreaturi kienu jimxu fuq żewġ saqajn tinsab f'Laetoli fit-Tanżanija.  Hawnhekk instabu impronti tas-saqajn. Dawn l-impronti tas-saqajn, li ġie kkalkulat li saru madwar 3.7 miljun sena ilu, jixbħu ferm lil tal-bniedem tal-lum. Sa ftit ilu dawn l-impronti kien jingħad li ġew magħmula mill-ispeċi ta' l-Australopithecus, madanakollu dan l-aħħar xi xejntisti qed isostnu li dawn saru minn xi speċi oħra tal-ġeneru Homo li għada trid tinstab.

Australopithecus anamensis, Australopithecus afarensis, u Australopithecus africanus huma kollha speċi tal-ġeneru Australopithecus li huma famużi għal xi skoperti li nstabu fuqhom. Australopithecus africanus hu meqjus bħala l-ispeċi li minnhom iddixxenda l-Homo erectus. Għalhekk hu maħsub li l-ġeneru Homo erectus evolva mill-Australopithecus africanus qabel, jew inkella it-tnejn li huma evolvew minn ġeneru li għadu ma stabx.

Morfoloġija 
L-imħuħ tal-ġeneru Australopithecus kienu madwar 35% tal-imħuħ tal-bniedem tal-lum. L-ogħli tagħhom kien ta' madwar 1.2 sa 1.4 metri.  F'xi varjazzjonijiet tal-ġeneru Australopithecus kien ikun hemm xi dimorfiżmu sesswali. F'dan il-każ ir-raġel kien ikun ikbar sa 50% iktar mill-mara.

Dieta 
Huwa maħsub li dawn il-kreaturi kienu omnivori.
Marzu

Marzu huwa t-tielet xahar tas-sena fil-kalendarju Gregorjan u wieħed minn seba' xhur li għandhom tul ta' 31 ġurnata.

Marzu jibda (astroloġikament) meta x-xemx tkun fis-sinjal tal-Ħut u jispiċċa fis-sinjal ta' Aries. Astronomikament, ix-xemx tibda fil-kostelazzjoni tal-Akwarju u tispiċċa f'dik tal-Ħut.

L-isem Marzu ġej minn Ruma antika, meta Marzu kien l-ewwel xahar tas-sena u kien imsemmi Martius wara Marte, l-alla Ruman tal-gwerra. F'Ruma, fejn hemm klima Mediterranja, Marzu hu l-ewwel xahar tar-rebbiegħa, punt loġiku għal bidu tas-sena kif ukoll bħala l-bidu tal-istaġun tal-kampanji militari. Is-sena numerata bdiet fl-1 ta' Marzu fir-Russja sa tmiem is-seklu 15. Il-Gran Brittanja u l-kolonji tagħha komplew jużaw il-25 ta' Marzu sa l-1752, fl-istess sena li huma adottaw il-kalendarju Gregorjan. Kulturi oħra u reliġjonijiet għadhom jiċċelebraw il-bidu tas-sena l-ġdida f'Marzu.

Bil-Fillandiż, ix-xahar huwa msejjaħ maaliskuu, kelma li ġejja minn maallinen kuu li tfisser "xahar dinji". Dan għaliex fil-maaliskuu, id-dinja tibda tfeġġ minn taħt is-silġ. Ismijiet storiċi ta' Marzu jinkludu t-terminu Sassonju Lectmonat, imsemmi għall-ekwinozju u t-tul ġdid tal-ġranet.

Avvenimenti f'Marzu 

 Jum San David – 1 ta' Marzu
 Pi Day – 14 ta' Marzu
 Jum San Patrizju – 17 ta' Marzu
 Jum San Ġużepp – 19 ta' Marzu
 Jum il-Missier – 19 ta' Marzu
 Jum il-Pakistan – 23 ta' Marzu
 Ġimgħa l-Kbira (xi Ġimgħat jibdew bejn l-20 ta' Marzu u t-23 ta' April, l-aħħar Ġimgħa qabel l-Għid)
 L-Għid (xi Ħdud bejn it-22 ta' Marzu u l-25 ta' Marzu)

 03
Ottubru

Ottubru huwa l-għaxar xahar tas-sena fil-kalendarju Gregorjan u wieħed minn seba' xhur Gregorjani b'tul ta' 31 ġurnata. It-tmien xahar fil-kalendarju antik Ruman, Ottubru ħa ismu (mil-Latin octo li tfisser "tmienja") meta Jannar u Frar kienu miżjuda.

Ottubru huwa s-soltu assoċċjat mal-istaġun tal-ħarifa fl-emisferu tat-Tramuntana u r-rebbiegħa fl-emisferu ta' Nofsinhar. Dan ix-xahar jibda fl-astroloġija tropikali oċċidentali fis-sinjal tal-Miżien u jispiċċa f'dak tal-Iskorpjun. Astronomikament, ix-xemx tibda attwalment fil-kostellazzjoni tal-Verġni u tispiċċa fil-kostellazzjoni tal-Miżien.

Ottubru jibda fl-istess ġurnata tal-ġimgħa bħal Jannar fi snin komuni.

Avvenimenti f'Ottubru 

 Jum l-Indipendenza fir-Repubblika Ċipru - 1 ta' Ottubru
 Jum l-Indipendenza fin-Niġerja - 1 ta' Ottubru
 Jum l-Indipendenza fil-Kroazja - 8 ta' Ottubru
 Jum ir-Ringrazzjament fil-Kanada - fit-tieni Tnejn
 Colombus Day fl-Istati Uniti - fit-tieni Tnejn
 Jum in-Nazzjonijiet Magħquda - 24 ta' Ottubru
 Jum l-Indipendenza f'Saint Vincent u Grenadine - 27 ta' Ottubru
 Jum l-Indipendenza fit-Turkmenistan - 27 ta' Ottubru
 Jum l-Indipendenza fil-Greċja - 28 ta' Ottubru

 10
Ħin supplementari

Il-ħin supplementari hu perjodu miżjud f'xi logħob tal-futbol jekk l-iskor jibqa' pari fl-aħħar tal-ħin normali.

Il-ħin supplementari jintlagħab biss jekk il-logħba jkollha bżonn rebbieħ ċert, eż. f'kampjonat eliminatorju fejn tim wieħed biss irid jikkwalifika għall-fażi ta' wara. Fil-futbol professjonali jintlagħbu 30 minuta ta' ħin miżjud, li jkunu maqsuma f'żewġ perjodi ta' ħmistax-il minuta kull taqsima. Imma, mhux il-kompetizzjonijiet kollha jinkludu din is-sistemà ta' ħin miżjud; eżempju, il-CONMEBOL storikament qatt ma wżaw il-ħinijiet supplementari f'ebda kompetizzjoni li kienet torganizza, bħal Copa Libertadores (illum, din tuża l-ħin supplementari biss fil-partita finali tal-kompetizzjoni).

Jekk partita bħal din tispiċċa pari anki wara l-ħin miżjud, din tiġi deċiża permezz ta' l-għoti tal-penalties.

Il-ħin supplementari m'għandux ikun konfuż mal-ħin miżjud mir-referì f'kull perjodu minħabba telf ta' ħin għas-sostituzzjonijiet, xi plejers li jkunu weġġgħu jew xi tip ta' telf ta' ħin ieħor.

Ara wkoll 

 L-għoti tal-penalties
 Regola tal-gowls barra mid-dar
 Gowl tad-deheb
 Gowl tal-fidda

Terminoloġija tal-futbol
Regoli tal-futbol
Wied Wirdien

Wied Wirdien hu t-tieni Volum fit-triloġija Il-Fiddien, kitba ta' Simon Bartolo u Loranne Vella. Ippubblikat fl-2008 mid-dar tal-pubblikazzjoni Merlin Library Ltd, Wied Wirdien ikompli minn fejn ħalla Sqaq l-Infern, l-ewwel Volum fit-triloġija. Wied Wirdien jagħti ħafna tweġibiet għall-mistoqsijiet li ħalla Sqaq l-Infern, ilaqqagħna għall-ewwel darba mal-Fiddien innifsu, u jintroduċi wkoll xi karattri ġodda filwaqt li jirritornaw il-karattri ta' Sqaq. 

L-illustrazzjonijiet ta' fuq il-qoxra u ta' ġewwa l-ktieb huma xogħol l-illustratriċi Lisa Falzon.

Imniedi fl-24 ta' April 2008, bi tnedija spettakolari fejn il-mistednin ma kinux jafu l-lokalità iżda biss li kellhom jiltaqgħu mat-tim f'Sa Maison. Minn hemm, ittieħdu fuq minivanns ħomor (li ġo fihom kien hemm atturi jaqraw xena minn Wied Wirdien li sseħħ proprju ġewwa minivann) sa Bieb il-Belt. Hemmhekk sabu jistennewhom żewġ Immarkati - il-kreaturi parti-umani u parti-annimali li jippopolaw it-triloġija - li mexxewhom tul Triq ir-Repubblika sal-kantina tal-Chiaroscuro Bar fi Strada Stretta.

Hemmhekk, atturi mmexxija mill-awturi Simon Bartolo u Loranne Vella stess taw ħajja lil uħud mix-xeni tal-ktieb. Bħala rigal speċjali għall-mistednin, ittella' wkoll id-dramm/kummiedja Dr Agula, li jissemma f' Wied Wirdien meta Jason u sħabu jmorru proprju l-Belt fil-lejla ta' Halloween biex jaraw dan id-dramm.

It-tielet ktieb fit-triloġija Il-Fiddien jismu Il-Ġnien tad-Dmugħ, hareg fil-11 ta'Dicembru 2009.

L-Awturi 
Wied Wirdien huwa t-tieni ktieb ta' Simon Bartolo u Loranne Vella. Simon u Loranne jiffurmaw parti mill-grupp teatrali Aleateia.

L-Illustratriċi 
L-illustratriċi tal-qoxra ta' Wied Wirdien, u tal-illustrazzjonijiet kollha konnessi mal-ktieb, huma tal-artista Maltija Lisa Falzon.

Sinopsi 
X'inhu jiġri f'daqqa waħda? Maltemp u mewt u atmosfera skura. Malta qed tiġi assedjata minn wisq wirdien. U seba' subien ta' l-iskola jmorru fid-direzzjoni ta' Wied Wirdien u jgħibu. Ma jista' jsibhom ħadd.

Jista' jagħmel xi ħaġa l-Magħżul? Kulħadd qed jistenna xi ħaġa kbira mingħand Jason Baldacchino, għax suppost li hu speċjali. Imma hu aktar għandu mistoqsijiet milli tweġibiet f'rasu.

Biex nifhmu min hu jew x'inhu l-Fiddien u kif jagħżel l-Immarkati jkollna mmorru lura għall-1978 biex naraw kif bdew l-affarijiet. Le, aħjar nibqgħu sejrin aktar lura, millennju sħiħ, biex naraw x'ġara wara li Fennimore iżżewweġ lir-Reġina Verdra.

Fid-dar il-Ħamra qed iseħħu affarijiet strambi: jinxtorob te maġiku, jinstabu profeziji u żrieragħ, u jitkebbsu t-twieqi u l-bibien ... X'inhu jiġri f'daqqa waħda?

Referenzi

Ħoloq esterni
 Il-websajt ta' Sqaq l-Infern
 Lisa Falzon
 Aleateia

Kotba bil-Malti
Kotba tal-2008
Lussemburgu

Il-Lussemburgu, uffiċjalment ir-Gran Dukat tal-Lussemburgu (Lussemburgiż:Groussherzogtum Lëtzebuerg, Franċiż:Grand-Duché de Luxembourg, Ġermaniż:Großherzogtum Luxemburg), hu pajjiż imdawwar bl-art fl-Ewropa tal-Punent li imiss mal-Belġju, Franza, u l-Ġermanja. Il-pajjiż għandu żewġ reġjuni ewlenin: l-Oesling fit-tramuntana bħala parti mill-muntanji tal-Ardennes, u Gutland ("pajjiż tajjeb") fin-nofsinhar. Il-Lussemburgu għandu popolazzjoni ta' 524,853 (minn Ottubru 2012) b'erja ta' 2,586 kilometru kwadru (998 mi kw).

Referenzi 

Lussemburgu
Pajjiżi stabbiliti fl-1890
Żvizzera

L-Iżvizzera (Ġermaniż:Schweiz; Franċiż:Suisse; Taljan:Svizzera; Romanċ:Svizra), uffiċjalment il-Konfederazzjoni Żvizzera (Latin:Confoederatio Helvetica), hi repubblika parlamentari federali li tikkonsisti 26 distretti awtonomi, flimkien ma' Bern bħala s-sede tal-awtoritajiet federali. Il-pajjiż jinsab fil-Punent u fiċ-Ċentru tal-Ewropa, fejn huwa mdawwar mill-Ġermanja lejn it-tramuntana, Franza lejn il-punent, l-Italja lejn in-nofsinhar, u l-Awstrija u l-Liechtenstein lejn il-lvant.

Referenzi 

 
Pajjiżi interkjużi
Pajjiżi stabbiliti fl-1803
Pajjiżi tal-Ewropa
Liechtenstein

Liechtenstein, uffiċjalment il-Prinċipat ta' Liechtenstein (; Ġermaniż:Fürstentum Liechtenstein), hu pajjiż interkjuż fl-Ewropa Ċentrali, imiss mal-Iżvizzera lejn il-punent u n-nofsinhar u l-Awstrija lejn il-Lvant u t-Tramuntana. Iż-żona koperta minn dan il-pajjiż hija ta' ftit aktar minn 160 kilometru kwadru (62 mi kw), u għandu popolazzjoni stmata ta' 37,468 (2015). Il-belt kapitali hija Vaduz u l-akbar belt hija Schaan.Liechtenstein għandu l-ogħla prodott gross domestiku għal kull persuna fid-dinja meta jiġi aġġustat bix-xiri tal-parità tas-saħħa, u għandu wkoll l-inqas dejn estern fid-dinja. Liechtenstein huwa wieħed mill-aktar pajjiżi li għandu rata tal-qgħad baxxa fid-dinja, b'1.5%.

Referenzi

Liechtenstein
Pajjiżi interkjużi
Pajjiżi stabbiliti fl-1866
Bożnija u Ħerżegovina

Il-Bożnija u Ħerżegovina (Bożnijakk, Kroat u Serb: Bosna i Hercegovina, Serb Ċirilliku: Босна и Херцеговина), xi kultant imsejjaħa Bożnjia-Ħerzegovina jew sempliċiment Bożnija, huwa pajjiż fix-Xlokk tal-Ewropa, fuq il-Peniżola tal-Balkani. Il-belt kapital tagħha u l-akbar belt hija Sarajevo. Il-pajjiż imiss mal-Kroazja fit-Tramuntana, il-Punent u n-Nofsinhar, is-Serbja lejn il-Lvant, u Montenegro għall-Lbiċ. Il-Bożnija u Ħerzegovina hija kważi mdawwra bl-art, ħlief għall-20 kilometru (12-il mil) tal-kosta fuq il-Baħar Adrijatiku madwar il-belt ta' Neum. Fl-intern ċentrali u tan-Nofsinhar  il-ġeografija tal-pajjiż hija muntanjuża, fil-Majjistral mhux muntanjuża ħafna waqt li fil-Grigal l-art kważi kollha ċatta. Il-ġewwieni li hu l-akbar reġjun ġeografikamentu għandu klima kontinentali moderata, bejn sjuf sħan u xtiewi kesħin u bis-silġ. Il-ponta tan-Nofsinhar tal-pajjiż għandha klima Mediterranja u t-topografija sempliċi.

2016 - applikazzjoni għal sħubija fl-UE 

L-applikazzjoni tal-Bożnija-Ħerzegovina għas-sħubija fl-UE ġiet ippreżentata fil-15 ta' Frar 2016.

Il-preżentazzjoni tal-applikazzjoni seħħet wara l-Kunsill Affarijiet Ġenerali f'Diċembru 2015, fejn il-ministri evalwaw il-proċess tat-tkabbir. Huma adottaw konklużjonijiet dwar il-proċess ta' stabbilizzazzjoni u ta' assoċjazzjoni bejn l-UE u l-Balkani tal-Punent, li jkopru l-Eks Repubblika Jugoslava tal-Maċedonja, l-Albanija, il-Bożnija-Ħerzegovina u l-Kosovo.

Il-Kunsill adotta konklużjonijiet dwar l-applikazzjoni tal-Bożnija-Ħerzegovina għal sħubija fl-UE fl-20 ta' Settembru 2016.

Fit-18 ta' Ġunju 2019 il-Kunsill Affarijiet Ġenerali adotta konklużjonijiet dwar it-tkabbir u l-proċess ta' stabbilizzazzjoni u ta' assoċjazzjoni, li jkopru l-Bożnija-Ħerzegovina.

Fl-20 ta' Ġunju 2019 il-Kunsill Ewropew approva l-konklużjonijiet.

F'konformità mal-proċedura ta' adeżjoni stabbilita fit-trattat tal-UE, il-ministri talbu lill-Kummissjoni Ewropea biex tagħti l-opinjoni tagħha dwar l-applikazzjoni. Jekk l-opinjoni tkun pożittiva, il-Kunsill Ewropew jista' jiddeċiedi li jagħti lill-Bożnija-Ħerzegovina status ta' kandidat.

Referenzi 
 Bożnija-Ħerzegovina, Kunsill tal-Unjoni Ewropea

Bożnija u Ħerżegovina
Pajjiżi stabbiliti fl-1992
Ewropa tal-Lvant
Ukrajna

L-Ukrajna (; Ukren:Україна, translitterata:Ukrayina), hi nazzjon fl-Ewropa tal-Lvant. L-Ukrajna għandha fruntieri mal-Federazzjoni Russa lejn il-lvant u grigal, mal-Bjelorussja għall-majjistral, mal-Polonja, is-Slovakkja u l-Ungerija lejn il-punent, mar-Rumanija u l-Moldova għall-lbiċ, u mal-Baħar l-Iswed u l-Baħar ta' Azov fin-nofsinhar u x-xlokk, rispettivament. Il-pajjiż għandhu erja ta' 603,628 km², li huwa l-akbar pajjiż fl-Ewropa.

Skont it-teorija popolari u stabbilita sew, l-istat medjevali ta' Kievan Rus ġie stabbilit mill-Varanġjani fid-9 seklu bħala l-ewwel storja rreġistrata mill-istat tal-iSlavi tal-Lvant. In-nazzjon ħareġ b'saħħtu fil-Medju Evu iżda ddiżintegra fis-seklu 12. Sa nofs is-seklu 14, it-territorji Ukraini kienu taħt ir-regola ta' tliet poteri esterni: l-Orda tad-Deħeb, il-Gran Dukat tal-Litwanja, u r-Renju tal-Polonja. Wara l-Gwerra l-Kbira tat-Tramuntana (1700–1721), l-Ukrajna kienet maqsuma fost numru ta' setgħat reġjonali. Mis-seklu 19, l-akbar parti tal-Ukrajna ġiet integrata fl-Imperu Russu, bil-bqija taħt il-kontroll Awstro-Ungeriż.

F'Novembru tal-2013, beda l-Ewromaidan, sensiela ta' protesti f'Kiev u diversi partijiet oħra tal-pajjiż. Dan wassal għal rivoluzzjoni fejn fiha il-gvern ta' Viktor Yanukovych ġie mneħħi u floku Oleksandr Turchynov sar president. Fi Frar tal-2014 bdiet il-Kriżi tal-Krimea, li spiċċat bir-Russja tieħu kontroll tal-Krimea u l-belt ta' Sevastopol f'Marzu, għalkemm dan mhu rikonoxxut mill-ebda pajjiż.

Referenzi 

Ukrajna
Pajjiżi stabbiliti fl-1991
Pajjiżi tal-Ewropa
Belt tal-Vatikan

Il-Belt tal-Vatikan (bil-Latin: Status Civitatis Vaticanæ; bit-Taljan: Stato della Città del Vaticano), imqassar ħafna drabi għal sempliċement Vatikan, huwa belt-stat indipendenti imdawwar bl-art li territorju tiegħu jikkonsisti f'enklav fi ħdan il-belt ta' Ruma. Huwa għandhu erja ta' madwar 44 ettari, u popolazzjoni ta' madwar 840. Dan jagħmel lil Belt tal-Vatikan l-iżgħar stat indipendenti magħruf internazzjonalment fid-dinja kemm mill-erja u mill-popolazzjoni.

Referenzi 

 
Pajjiżi stabbiliti fl-1929
Siti ta' Wirt Dinji
Sri Lanka

Sri Lanka hi nazzjon fl-Asja. Il-belt kapitali hi Sri Jayawardenapura Kotte. Sri Jayawardenapura Kotte hi l-kapitali amministrattiva u Colombo hi l-kapitali kummerċjali.

Referenzi 

Sri Lanka
Commonwealth tan-Nazzjonijiet
Pajjiżi tal-Asja
Singapor

Singapore hu nazzjon fl-Asja. Il-belt kapitali hi l-Belt ta' Si 

ngapore. 

Singapor
Commonwealth tan-Nazzjonijiet
Pajjiżi tal-Asja
Brunej

Il-Brunej uffiċjalment in-Nazzjon tal-Brunej (Malajan: Negara Brunei Darussalam, Jawi: نڬارا بروني دارالسلام, Għarbi: دولة بروناي, دار السلام), hu stat sovran li jinsab fuq il-kosta tat-tramuntana tal-gżira ta' Borneo, fix-Xlokk tal-Asja. Apparti mill-kosta taiegħu mal-Baħar tan-Nofsinhar taċ-Ċina, huwa kompletament imdawwar mill-istat ta' Sarawak, Malasja, u huwa separat f'żewġ partijiet mill-distrett Sarawak ta' Limbang. Huwa l-uniku stat kompletament sovran fuq il-gżira ta' Borneo. Il-bqija tal-gżira tappartieni għall-Malasja u l-Indoneżja. Il-Popolazzjoni tal-Brunej kienet ta' 401,890 f'Lulju 2011.

Brunej
Commonwealth tan-Nazzjonijiet
Pajjiżi tal-Asja
Maldive

Il-Maldivi huma nazzjon fl-Asja. Il-belt kapitali hi Malé. 

 
Commonwealth tan-Nazzjonijiet
Pajjiżi tal-Asja
Malażja

Il-Malażja hija monarkija kostituzzjonali federali li tinsab fl-Asja tax-Xlokk. Il-pajjiż jikkonsisti minn tlettax-il stat u tliet territorji federali u għandu art totali ta' 329,847 kilometru kwadru li jissepara l-Baħar taċ-Ċina t'Isfel f'żewġ reġjuni ta' daqs simili, il-Malażja tal-Punent u tal-Lvant (Borneo Malażjana). Il-Malażja tal-Punent taqsam art u fruntiera marittima mat-Tajlandja u fruntieri marittimi ma' Singapor, il-Vjetnam, u l-Indoneżja. Il-Malażja tal-Lvant taqsam fruntieri marittimi u tal-art mal-Brunej u l-Indonesia u fruntiera marittima mal-Filippini. Il-belt kapitali hija Kuala Lumpur, filwaqt li Putrajaya hija s-sede tal-gvern federali. B'popolazzjoni ta' aktar minn 30 miljun, il-Malażja saret it-43 l-aktar pajjiż popolat fid-dinja. L-aktar punt li qiegħed 'l isfel fil-kontinent Ewroasja, Tanjung Piai, huwa fil-Malażja, allokat fit-tropiċi. Il-Pajjiż huwa wieħed mis-17-il pajjiżi megadiversi fid-dinja, b'numru kbir ta' speċi endemiċi.

Referenzi

 
Pajjiżi stabbiliti fl-1963
Pajjiżi tal-Asja
Commonwealth tan-Nazzjonijiet
Bangladexx

Il-Bangladexx (Bengali: বাংলাদেশ) huwa nazzjon fl-Asja.

 
Repubbliki
Commonwealth tan-Nazzjonijiet
Pakistan

Il-Pakistan huwa nazzjon fl-Asja. Il-belt kapitali hi Islamabad. 

 
Commonwealth tan-Nazzjonijiet
Pajjiżi tal-Asja
Vanwatu

Il-Vanwatu huwa nazzjon fl-Oċean Paċifiku. Il-belt kapitali hi Port Vila.

Vanwatu
Pajjiżi tal-Oċeanja
Pajjiżi gżejjer
Commonwealth tan-Nazzjonijiet
Kiribati

Kiribati hi nazzjon fl-Oċean Paċifiku. Il-belt kapitali hi Tarawa.

Pajjiżi tal-Oċeanja
Commonwealth tan-Nazzjonijiet
Kiribati
Fiġi

Il-Fiġi hu nazzjon fl-Oċean Paċifiku. Il-belt kapitali hi Suva.

Pajjiżi tal-Oċeanja
Fiġi
Commonwealth tan-Nazzjonijiet
Nawru

Nauru huwa nazzjon fl-Oċean Paċifiku. Il-belt kapitali hi Yaren.

Nawru
Pajjiżi tal-Oċeanja
Pajjiżi gżejjer
Commonwealth tan-Nazzjonijiet